

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 09/11/2022**

(24ωρη Γενική Πανελλαδική Απεργία

από ώρα 05:00 της Τετάρτης 09/11 έως ώρα 05:00 της Πέμπτης 10/11/22)

**ΠΡΟΓΡΑΜΜΑ  ΤΕΤΑΡΤΗΣ  09/11/2022**

|  |  |
| --- | --- |
| ΝΤΟΚΙΜΑΝΤΕΡ / Ιστορία  | **WEBTV**  |

**06:00**  |  **ΙΣΤΟΡΙΚΟΙ ΠΕΡΙΠΑΤΟΙ  (E)**   **(Τροποποίηση προγράμματος)**

Οι «Ιστορικοί Περίπατοι» έχουν σκοπό να αναδείξουν πλευρές της ελληνικής Ιστορίας άγνωστες στο πλατύ κοινό με απλό και κατανοητό τρόπο.

Η εκπομπή-ντοκιμαντέρ επιχειρεί να παρουσιάσει την Ιστορία αλλιώς, την Ιστορία στον τόπο της. Με εξωτερικά γυρίσματα στην Αθήνα ή την επαρχία σε χώρους που σχετίζονται με το θέμα της κάθε εκπομπής και «εκμετάλλευση» του πολύτιμου Αρχείου της ΕΡΤ και άλλων φορέων.

**«Ο ελληνικός Εμφύλιος» (Α' Μέρος)**

Η εκπομπή «Ιστορικοί Περίπατοι» ανοίγει τον φάκελο «Ελληνικός Εμφύλιος 1946-1949» και παρουσιάζει ένα αφιέρωμα δύο επεισοδίων για μία από τις πιο τραγικές σελίδες της ελληνικής Ιστορίας.

Σκοπός της εκπομπής είναι να κατανοήσουμε τι ήταν ο Εμφύλιος πόλεμος, την κοινωνική του διάσταση και το τραύμα που άφησε πίσω του και όχι να αποδώσουμε ευθύνες σε κάποια από τις δύο πλευρές.

Προβάλλεται το πρώτο μέρος της εκπομπής με ορμητήριο το Πάρκο Εθνικής Συμφιλίωσης στον Γράμμο.

Μας ξεναγούν ο εξειδικευμένος στον Εμφύλιο Πόλεμο, αναπληρωτής καθηγητής Ιστορίας στο Πανεπιστήμιο Θεσσαλίας, Πολυμέρης Βόγλης, και ο επιστημονικός υπεύθυνος του Πάρκου Εθνικής Συμφιλίωσης, Ραϋμόνδος Αλβανός.

Τα γυρίσματα έγιναν στην ευρύτερη περιοχή του Γράμμου και στις Πρέσπες, σ’ ένα μαγευτικό τοπίο σπάνιας φυσικής και οικολογικής ομορφιάς.

Στις εκπομπές προβάλλεται πολύτιμο φωτογραφικό και κινηματογραφικό υλικό από το Αρχείο της ΕΡΤ, του ΚΚΕ και της Διεύθυνσης Ιστορίας Στρατού.

Παρουσίαση - αρχισυνταξία: Μαριλένα Κατσίμη.
Σκηνοθεσία: Έλενα Λαλοπούλου.
Διεύθυνση φωτογραφίας: Γιώργος Πουλίδης.
Διεύθυνση παραγωγής: Ελένη Ντάφλου.

|  |  |
| --- | --- |
| ΝΤΟΚΙΜΑΝΤΕΡ / Ιστορία  | **WEBTV**  |

**07:00**  |  **ΙΣΤΟΡΙΚΟΙ ΠΕΡΙΠΑΤΟΙ  (E)**   **(Τροποποίηση προγράμματος)**

Οι «Ιστορικοί Περίπατοι» έχουν σκοπό να αναδείξουν πλευρές της ελληνικής Ιστορίας άγνωστες στο πλατύ κοινό με απλό και κατανοητό τρόπο.

Η εκπομπή-ντοκιμαντέρ επιχειρεί να παρουσιάσει την Ιστορία αλλιώς, την Ιστορία στον τόπο της. Με εξωτερικά γυρίσματα στην Αθήνα ή την επαρχία σε χώρους που σχετίζονται με το θέμα της κάθε εκπομπής και «εκμετάλλευση» του πολύτιμου Αρχείου της ΕΡΤ και άλλων φορέων.

**«Ο ελληνικός Εμφύλιος» (Β' Μέρος)**

Η εκπομπή «Ιστορικοί Περίπατοι» ανοίγει το φάκελο «Ελληνικός εμφύλιος 1946-1949» και παρουσιάζει ένα αφιέρωμα δύο επεισοδίων για μια από τις πιο τραγικές σελίδες της ελληνικής ιστορίας. Σκοπός της εκπομπής είναι να κατανοήσουμε τι ήταν ο Εμφύλιος πόλεμος, την κοινωνική του διάσταση και το τραύμα που άφησε πίσω του και όχι να αποδώσουμε ευθύνες σε κάποια από τις δύο πλευρές.

Μας ξεναγούν ο εξειδικευμένος στον Εμφύλιο αν. καθηγητής ιστορίας στο Πανεπιστήμιο Θεσσαλίας Πολυμέρης Βόγλης και ο επιστημονικός υπεύθυνος του Πάρκου Εθνικής Συμφιλίωσης, Ραϊμόνδος Αλβανός. Τα γυρίσματα έγιναν στην ευρύτερη περιοχή του Γράμμου και στις Πρέσπες, σε ένα μαγευτικό τοπίο σπάνιας φυσικής και οικολογικής ομορφιάς. Στις εκπομπές προβάλλεται πολύτιμο φωτογραφικό και κινηματογραφικό υλικό από το Αρχείο της ΕΡΤ, του ΚΚΕ και της Διεύθυνσης Ιστορίας Στρατού.

Παρουσίαση-αρχισυνταξία: Μαριλένα Κατσίμη.
Σκηνοθεσία: Έλενα Λαλοπούλου.
Διεύθυνση φωτογραφίας: Γιώργος Πουλίδης.
Διεύθυνση παραγωγής: Ελένη Ντάφλου.

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα  | **WEBTV** **ERTflix**  |

**08:00**  |  **ΩΡΑ ΧΟΡΟΥ  (E)**   **(Τροποποίηση προγράμματος)**

**Έτος παραγωγής:** 2022

Τι νιώθει κανείς όταν χορεύει;
Με ποιον τρόπο o χορός τον απελευθερώνει;
Και τι είναι αυτό που τον κάνει να αφιερώσει τη ζωή του στην Τέχνη του χορού;

Από τους χορούς του δρόμου και το tango, μέχρι τον κλασικό και τον σύγχρονο χορό, η σειρά ντοκιμαντέρ «Ώρα Χορού» επιδιώκει να σκιαγραφήσει πορτρέτα χορευτών, δασκάλων και χορογράφων σε διαφορετικά είδη χορού και να καταγράψει το πάθος, την ομαδικότητα, τον πόνο, την σκληρή προετοιμασία, την πειθαρχία και την χαρά που ο καθένας από αυτούς βιώνει.

Η σειρά ντοκιμαντέρ «Ώρα Χορού» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά στον χορό.

Μια σειρά που ξεχειλίζει μουσική, κίνηση και ρυθμό.

Μία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.

**«Άννα Καραμήτσου, Dauda Conteh» [Με αγγλικούς υπότιτλους]**
**Eπεισόδιο**: 16

Η Άννα Καραμήτσου είναι δασκάλα χορού, χορογράφος, performer και απόφοιτος της ΚΣΟΤ με μεγάλη εμπειρία στον κλασικό και σύγχρονο χορό.

Διδάσκει αφρικάνικο χορό από το 1997 από τις περιοχές της Δυτικής Αφρικής (Μάλι, Γουινέα, Μπουρκίνα Φάσο) και έχει παίξει πρωταγωνιστικό ρόλο στη διάδοση των χορών αυτών στην Ελλάδα.

Ο Dauda Conteh κατάγεται από τη Σιέρρα Λεόνε της δυτικής Αφρικής. Από μικρή ηλικία υπήρξε μέλος του National Dance Troupe of Sierra Leone, με το οποίο συμμετείχε σε φεστιβάλ στην Αφρική (Γκάμπια, Σενεγάλη, Γκάνα), στην Ευρώπη (Ιταλία, Πολωνία, Ισπανία,) και στην Τουρκία. Είναι χορευτής και κρουστός και τα τελευταία χρόνια ζει στην Ελλάδα κι εργάζεται ως δάσκαλος αφρικάνικου χορού.

Τους συναντάμε και τους δύο στην Αθήνα, τους παρακολουθούμε σε μαθήματα αφρικανικών χορών και καταγράφουμε την αίσθηση ευτυχίας που νιώθουν όταν χορεύουν.

Παράλληλα, οι Άννα Καραμήτσου και Dauda Conteh εξομολογούνται τις βαθιές σκέψεις τους στη Νικόλ Αλεξανδροπούλου, η οποία βρίσκεται πίσω από το φακό.

Σκηνοθεσία-Σενάριο-Ιδέα: Νικόλ Αλεξανδροπούλου
Αρχισυνταξία: Μελπομένη Μαραγκίδου
Διεύθυνση Φωτογραφίας: Νίκος Παπαγγελής
Μοντάζ: Νικολέτα Λεούση
Πρωτότυπη μουσική τίτλων/ επεισοδίου: Αλίκη Λευθεριώτη
Τίτλοι Αρχής/Graphic Design: Καρίνα Σαμπάνοβα
Ηχοληψία: Άρης Καφεντζής
Επιστημονική Σύμβουλος: Μαρία Κουσουνή
Διεύθυνση Παραγωγής: Τάσος Αλευράς
Εκτέλεση Παραγωγής: Libellula Productions.

|  |  |
| --- | --- |
| ΨΥΧΑΓΩΓΙΑ  | **WEBTV** **ERTflix**  |

**08:45**  |  **ΤΑ ΝΟΥΜΕΡΑ  (E)**   **(Τροποποίηση προγράμματος)**

«Tα νούμερα» με τον Φοίβο Δεληβοριά είναι στην ΕΡΤ!
Ένα υβρίδιο κωμικών καταστάσεων, τρελής σάτιρας και μουσικοχορευτικού θεάματος στις οθόνες σας.
Ζωντανή μουσική, χορός, σάτιρα, μαγεία, stand up comedy και ξεχωριστοί καλεσμένοι σε ρόλους-έκπληξη ή αλλιώς «Τα νούμερα»… Ναι, αυτός είναι ο τίτλος μιας πραγματικά πρωτοποριακής εκπομπής που ετοιμάζει ο Φοίβος Δεληβοριάς και έρχεται στις οθόνες μας μέσα από τη συχνότητα της ΕΡΤ1!
Η νέα μουσική κωμωδία 24 επεισοδίων, σε πρωτότυπη ιδέα του Φοίβου Δεληβοριά και του Σπύρου Κρίμπαλη και σε σκηνοθεσία Γρηγόρη Καραντινάκη, δεν θα είναι μια ακόμα μουσική εκπομπή ή ένα τηλεοπτικό σόου με παρουσιαστή τον τραγουδοποιό. Είναι μια σειρά μυθοπλασίας, στην οποία η πραγματικότητα θα νικιέται από τον σουρεαλισμό. Είναι η ιστορία ενός τραγουδοποιού και του αλλοπρόσαλλου θιάσου του, που θα προσπαθήσουν να αναβιώσουν στη σύγχρονη Αθήνα τη «Μάντρα» του Αττίκ.

Μ’ ένα ξεχωριστό επιτελείο ηθοποιών και με καλεσμένους απ’ όλο το φάσμα του ελληνικού μουσικού κόσμου σε εντελώς απροσδόκητες «κινηματογραφικές» εμφανίσεις, και με μια εξαιρετική δημιουργική ομάδα στο σενάριο, στα σκηνικά, τα κοστούμια, τη μουσική, τη φωτογραφία, «Τα νούμερα» φιλοδοξούν να «παντρέψουν» την κωμωδία με το τραγούδι, το σκηνικό θέαμα με την κινηματογραφική παρωδία, το μιούζικαλ με το σατιρικό ντοκιμαντέρ και να μας χαρίσουν γέλιο, χαρά αλλά και συγκίνηση.

**«Φούμα-Φούμα» [Με αγγλικούς υπότιτλους]**
**Eπεισόδιο**: 5

Ο Φοίβος καλεί στη «Μάντρα» τον Χρήστο Νικολόπουλο με την παρέα του, την Πίτσα Παπαδοπούλου και τον Στέλιο Διονυσίου. Ο Τζόναθαν και η Δανάη, λένε στο Φοίβο ότι δεν έχει την αυθεντική λαϊκότητα που χρειάζεται για να τους υποδεχτεί. Εκείνος κάνει τα πάντα για να τους αποδείξει το αντίθετο. Στο απολύτως άλλο άκρο, ο Μενέλαος γυρίζει σε βίντεο κλιπ μια πολιτικώς ορθή εκδοχή του «Φούμα-Φούμα». Ο Θανάσης γίνεται μανιώδης vegan και τσακώνεται άγρια με τον προμηθευτή κρεάτων της «Μάντρας» (Απόστολος Γκλέτσος) τον οποίον ερωτεύεται σφόδρα η Κίρμπυ, εκείνος όμως κεραυνοβολείται από την Άννα-Μαρία Παπαχαραλάμπους που έρχεται τυχαία στο μαγαζί. Ο Χάρης είναι πεπεισμένος πως ο Διονυσίου δεν είναι αυτό που δείχνει και η Παπαδοπούλου λέει τον καφέ στη Δανάη και αυτά που βρίσκει δεν της πολυαρέσουν. Τέλος, η Αντιγόνη που είναι φανατική του Καζαντζίδη θέλει να χαλάσει το λάιβ θεωρώντας πως ο Νικολόπουλος δεν του φέρθηκε σωστά. Ευκαιρία για τον τελευταίο να ανοίξει την καρδιά του. Αν φυσικά το λάιβ γίνει: κάποιος -τελευταία στιγμή- κλέβει το αγαπημένο μπουζούκι του Νικολόπουλου-κι εκείνος αδυνατεί να παίξει χωρίς αυτό.

Παρουσίαση: Φοίβος Δεληβοριάς
Σκηνοθεσία: Γρηγόρης Καραντινάκης
Συμμετέχουν: Φοίβος Δεληβοριάς, Σπύρος Γραμμένος, Ζερόμ Καλουτά, Βάσω Καβαλιεράτου, Μιχάλης Σαράντης, Γιάννης Μπέζος, Θανάσης Δόβρης, Θανάσης Αλευράς, Ελένη Ουζουνίδου, Χάρης Χιώτης, Άννη Θεοχάρη, Αλέξανδρος Χωματιανός, Άλκηστις Ζιρώ, Αλεξάνδρα Ταβουλάρη, Γιάννης Σαρακατσάνης και η μικρή Έβελυν Λύτρα.
Εκτέλεση παραγωγής: ΑΡΓΟΝΑΥΤΕΣ

|  |  |
| --- | --- |
| ΤΑΙΝΙΕΣ  | **WEBTV**  |

**10:00**  |  **Ο ΑΝΘΡΩΠΟΣ ΓΙΑ ΟΛΕΣ ΤΙΣ ΔΟΥΛΕΙΕΣ (ΕΛΛΗΝΙΚΗ ΤΑΙΝΙΑ)**   **(Τροποποίηση προγράμματος)**

**Έτος παραγωγής:** 1966
**Διάρκεια**: 118'

Ο Γιώργος Γασπαράτος γιος του εφοπλιστή καπεταν-Μανώλη συγκρούεται με τον πατέρα του και εγκαταλείπει την οικογενειακή επιχείρηση. Υποδύεται τον φτωχό σερβιτόρο προκειμένου να αλλάξει τη ζωή του με το δικό του τρόπο. Πιστεύει ότι μπορεί να γίνει πλούσιος εκμεταλλευόμενος τις στεναχώριες και τη μοναξιά των πλουσίων...

Σημείωση:Η ταινία προβλήθηκε τη σεζόν 1965-1966 και έκοψε 224.539 εισιτήρια.

Παίζουν: Γιώργος Κωνσταντίνου, Νίκος Τζόγιας, Σταύρος Ξενίδης, Αλέκος Τζανετάκος, Γιάννης Μιχαλόπουλος, Γιώργος Μούτσιος, Τζαβαλάς Καρούσος, Μάκης Δεμίρης, Γιώργος Μοσχίδης, Ραφαήλ Ντενόγιας, Άρης Μαλιαγρός, Πάνος Νικολακόπουλος, Γιώργος Μεσσάλας, Λίλιαν Μηνιάτη, Μπεάτα Ευδοκία Ασημακοπούλου, Χλόη Λιάσκου, Μπέτυ Αρβανίτη, Υβόνη Βλαδίμηρου, Μαρία Ιωαννίδου, Έφη ΝικολοπούλουΣενάριο: Γιώργος Κωνσταντίνου, Χρήστος Κυριακός, Γιώργος Λαζαρίδης.
Μουσική: Γιώργος Θεοδοσιάδης.
Διεύθυνση παραγωγής: Ανδρέας Λάππας.
Παραγωγή: Αφοί Ρουσσόπουλοι - Γ.Λαζαρίδης - Δ.Σαρρής - Κ.Ψαρράς Ε.Π.Ε.
Τραγούδι: συγκρότημα Pacer's.Σκηνοθεσία: Γιώργος Κωνσταντίνου

|  |  |
| --- | --- |
| ΕΝΗΜΕΡΩΣΗ / Εκπομπή  | **WEBTV** **ERTflix**  |

**12:00**  |  **365 ΣΤΙΓΜΕΣ  (E)**   **(Τροποποίηση προγράμματος)**

**Eπεισόδιο**: 1

Σε μία περίοδο καθημερινής, πλέον, έντασης με την Τουρκία και απειλών προς την Ελλάδα, η Σοφία Παπαϊωάννου στην πρεμιέρα της νέας εκπομπής έρευνας «365 στιγμές» ταξιδεύει στο Ανατολικό Αιγαίο και καταγράφει στιγμές των κατοίκων που βρίσκονται στην πρώτη γραμμή των συνόρων.

Η εκπομπή αποκαλύπτει ένα άγνωστο τραγικό περιστατικό, που καταδεικνύει τη διαχρονική προσπάθεια των Τούρκων να αμφισβητήσουν την ελληνική κυριαρχία στο Αιγαίο. Ο Γιώργος Μυλωνάς, επιζών της βύθισης του αλιευτικού «Μαρίτσα» από τουρκική ακταιωρό το 1962, αφηγείται για πρώτη φορά στην ελληνική τηλεόραση την τραγική αυτή ιστορία που τον σημάδεψε. Στο περιστατικό, δύο Έλληνες ψαράδες σκοτώθηκαν από τουρκικά πυρά, ενώ ακόμη τέσσερις, μεταξύ τους και ο Γιώργος Μυλωνάς, συνελήφθησαν και οδηγήθηκαν για καιρό στις τουρκικές φυλακές.

Στην ακριτική Ψέριμο, η οποία φέτος το καλοκαίρι βρέθηκε στο επίκεντρο των τουρκικών αμφισβητήσεων, οι λιγοστοί κάτοικοι δηλώνουν συνηθισμένοι στις τουρκικές προκλήσεις και οι οικογένειες των δυο μοναδικών παιδιών του νησιού προσπαθούν για την επαναλειτουργία του δημοτικού σχολείου, πρωτοβουλία που πήρε μεγάλη έκταση στα τουρκικά μέσα.

Η εκπομπή φέρνει, επίσης, στο φως σπάνια έγγραφα της εποχής της Ιταλοκρατίας, που ανακάλυψε στα Ιταλικά Αρχεία της Δωδεκανήσου και αποδεικνύουν περίτρανα την ελληνικότητα των νησιών που αμφισβητούν οι Τούρκοι, ενώ αποκαλύπτει ένα λησμονημένο ζήτημα, αυτό των ελληνικών περιουσιών των Δωδεκανησίων στη Μικρά Ασία. Η εκπομπή ταξίδεψε στο Μπόντρουμ της Τουρκίας, την παλιά Αλικαρνασσό, και βρήκε τις περιουσίες των Ελλήνων. Οι απόγονοι δύο οικογενειών Καλύμνιων με τεράστιες περιουσίες στην Τουρκία εξηγούν ότι οι παππούδες τους κατείχαν νησιά, κτίρια και εκτάσεις στις τουρκικές ακτές και δείχνουν τους οθωμανικούς τίτλους ιδιοκτησίας τους, που βρήκαν, και οι οποίοι είναι σε ισχύ έως και σήμερα στα τουρκικά κτηματολόγια.

Παρουσίαση: Σοφία Παπαϊωάννου
Έρευνα: Σοφία Παπαϊωάννου
Αρχισυνταξία: Σταύρος Βλάχος- Μάγια Φιλιπποπούλου
Διεύθυνση φωτογραφίας: Πάνος Μανωλίτσης
Μοντάζ: Ισιδώρα Χαρμπίλα

|  |  |
| --- | --- |
| ΨΥΧΑΓΩΓΙΑ  | **WEBTV** **ERTflix**  |

**13:00**  |  **ΠΡΩΪΑΝ ΣΕ ΕΙΔΟΝ ΤΗΝ ΜΕΣΗΜΒΡΙΑΝ**  

Ο Φώτης Σεργουλόπουλος και η Τζένη Μελιτά θα μας κρατούν συντροφιά καθημερινά από Δευτέρα έως Παρασκευή, στις 13:00-15:00, στο νέο ψυχαγωγικό μαγκαζίνο της ΕΡΤ1.

Η εκπομπή «Πρωίαν σε είδον την μεσημβρίαν» συνδυάζει το χιούμορ και την καλή διάθεση με την ενημέρωση και τις ενδιαφέρουσες ιστορίες. Διασκεδαστικά βίντεο, ρεπορτάζ, συνεντεύξεις, ειδήσεις και συζητήσεις αποτελούν την πρώτη ύλη σε ένα δίωρο, από τις 13:00 έως τις 15:00, που σκοπό έχει να ψυχαγωγήσει, αλλά και να παρουσιάσει στους τηλεθεατές όλα όσα μας ενδιαφέρουν.

Η εκπομπή «Πρωίαν σε είδον την μεσημβρίαν» θα μιλήσει με όλους και για όλα. Θα βγει στον δρόμο, θα επικοινωνήσει με όλη την Ελλάδα, θα μαγειρέψει νόστιμα φαγητά, θα διασκεδάσει και θα δώσει έναν ξεχωριστό ρυθμό στα μεσημέρια μας.

Καθημερινά, από Δευτέρα έως και Παρασκευή από τις 13:00 έως τις 15:00, ο Φώτης Σεργουλόπουλος λέει την πιο ευχάριστη «Καλησπέρα» και η Τζένη Μελιτά είναι μαζί του για να γίνει η κάθε ημέρα της εβδομάδας καλύτερη.

Ο Φώτης και η Τζένη θα αναζητήσουν απαντήσεις σε καθετί που μας απασχολεί στην καθημερινότητα, που διαρκώς αλλάζει. Θα συναντήσουν διάσημα πρόσωπα, θα συζητήσουν με ανθρώπους που αποτελούν πρότυπα και εμπνέουν με τις επιλογές τους. Θα γίνουν η ευχάριστη μεσημεριανή παρέα που θα κάνει τους τηλεθεατές να χαμογελάσουν, αλλά και να ενημερωθούν και να βρουν λύσεις και απαντήσεις σε θέματα της καθημερινότητας.

Παρουσίαση: Φώτης Σεργουλόπουλος, Τζένη Μελιτά
ΑΡΧΙΣΥΝΤΑΚΤΗΣ : Γιώργος Βλαχογιάννης
ΒΟΗΘΟΣ ΑΡΧΙΣΥΝΤΑΚΤΗ: Ελένη Καρποντίνη
ΣΥΝΤΑΚΤΙΚΗ ΟΜΑΔΑ: Ράνια Αλευρά, Σπύρος Δευτεραίος, Ιωάννης Βλαχογιάννης, Γιώργος Πασπαράκης, Θάλεια Γιαννακοπούλου
ΕΙΔΙΚΟΣ ΣΥΝΕΡΓΑΤΗΣ : Μιχάλης Προβατάς
ΥΠΕΥΘΥΝΗ ΚΑΛΕΣΜΕΝΩΝ: Τεριάννα Παππά
EXECUTIVE PRODUCER: Raffaele Pietra
ΣΚΗΝΟΘΕΣΙΑ: Κώστας Γρηγορακάκης
ΔΙΕΥΘΥΝΣΗ ΠΑΡΑΓΩΓΗΣ: Λίλυ Γρυπαίου

|  |  |
| --- | --- |
| ΝΤΟΚΙΜΑΝΤΕΡ / Ιστορία  | **WEBTV** **ERTflix**  |

**15:00**  |  **ΟΙ ΜΝΗΜΕΣ ΠΕΤΡΩΣΑΝ ΜΕΣΑ ΤΗΣ...  (E)**   **(Τροποποίηση προγράμματος)**

**Έτος παραγωγής:** 2021

Σειρά τεσσάρων ντοκιμαντέρ, παραγωγής ΕΡΤ3, 2021.

Η νέα σειρά ντοκιμαντέρ της ΕΡΤ3 καταγράφει τις μνήμες καθημερινών γυναικών, που έζησαν μια κατεχόμενη ζωή και επέζησαν της φρίκης του Β’ Παγκοσμίου πολέμου.

Πάνω από 70 γυναίκες, από όλη την Ελλάδα, αφηγούνται πώς αναγκάστηκαν, σε μια τρυφερή ηλικία, να ωριμάσουν βίαια μέσα σε ένα βράδυ και να αντιμετωπίσουν τον πόλεμο, την πείνα, την κατοχή, την αντίσταση και την απελευθέρωση, με γενναιότητα, ψυχραιμία και ευστροφία. Άλλες δυναμικά, άλλες συνεσταλμένα, άλλες ακόμη φορτισμένες συναισθηματικά, οι γυναίκες αυτές θυμούνται πώς ο φόβος τους μετατράπηκε σε δύναμη και το παιχνίδι των ανέμελων παιδικών χρόνων έγινε ανάληψη καθήκοντος και ρόλος ενηλίκων. Οι μαρτυρίες τους αποτελούν μικρές ψηφίδες που συνθέτουν το παλίμψηστο της μικροϊστορίας της Ελλάδας. Μιας ιστορίας βιωμένης μέσα από πολλαπλές ζωές..

Οι μνήμες τους είναι πολύτιμες όχι μόνο γιατί είναι οι τελευταίες επιζήσασες μιας μαρτυρικής ιστορικής περιόδου, αλλά γιατί συνδιαμόρφωσαν, με λειψά συναισθήματα κι έναν λεηλατημένο ψυχικά κόσμο, μια νέα ζωή.

Το ντοκιμαντέρ αποτελείται από 4 αυτοτελή επεισόδια και εκτός από προσωπικές αφηγήσεις αξιοποιεί ανέκδοτες φωτογραφίες, video, έγγραφα μαρτυρίες και ακαδημαϊκές αναλύσεις.

**«Τι πάει να πει πόλεμος;»**
**Eπεισόδιο**: 1

Ο ελληνοϊταλικός πόλεμος ξεκινά.

Μανάδες αποχαιρετούν τους γιους τους, νέες κοπέλες τους αρραβωνιαστικούς ή τους άντρες τους, μικρά παιδιά τους γονείς τους.

Oι στρατιώτες φεύγουν για το μέτωπο και οι γυναίκες μένουν πίσω και βοηθούν με κάθε τρόπο. Πλέκουν φανέλες, γράφουν γράμματα για να τους στηρίξουν και οι πιο γενναίες κουβαλούν πολεμοφόδια και τραυματίες.

Ο ενθουσιασμός και ο φόβος πηγαίνουν πλάι–πλάι, καταλαμβάνοντας χώρο ανάλογα με τις συνθήκες, πότε ο ένας και πότε ο άλλος.

Όμως τι πάει να πει πόλεμος; Πώς ηχεί στα αυτιά των νεαρών κοριτσιών και τι θα σημάνει για τη ζωή τους;

Σκηνοθεσία – έρευνα: Τάνια Χατζηγεωργίου
Έρευνα- σενάριο: Ηλιάννα Σκουλή
Μουσική: Γιώργος Καζαντζής και στο τέταρτο επεισόδιο Διονύσης Τσακνής.
Μοντάζ: Ελένη Χρυσομάλλη
Διεύθυνση φωτογραφίας: Αριστοτέλης Μεταξάς, Νίκος Σταυρόπουλος, Ευθύμης Σημαδόπουλος.

|  |  |
| --- | --- |
| ΤΑΙΝΙΕΣ  | **WEBTV**  |

**16:00**  |  **ΝΤΑΝΤΑ ΜΕ ΤΟ ΖΟΡΙ (ΕΛΛΗΝΙΚΗ ΤΑΙΝΙΑ)**  

**Έτος παραγωγής:** 1959
**Διάρκεια**: 77'

Κωμωδία, παραγωγής 1959.

Όταν ένας πλασιέ (Μίμης Φωτόπουλος) ανακαλύπτει ένα μωρό, εγκαταλελειμμένο στην πόρτα ενός σπιτιού, θα το φροντίσει, ψάχνοντας παράλληλα να βρει τους γονείς του ή κάποιο ζευγάρι που να θέλει να το υιοθετήσει. Στο τέλος γίνεται ο κηδεμόνας του έκθετου.

Σκηνοθεσία-σενάριο: Στέλιος Ζωγραφάκης.
Διεύθυνση φωτογραφίας: Giovanni Varriano.
Μουσική σύνθεση: Ανδρέας Καποδίστριας.
Παίζουν: Μίμης Φωτόπουλος, Γεωργία Βασιλειάδου, Λίλη Παπαγιάννη, Περικλής Χριστοφορίδης, Βύρων Πάλλης, Πόπη Λάζου, Λαυρέντης Διανέλλος, Καίτη Λύδου, Λάκης Σκέλλας, Κώστας Παπαχρήστος, Δημήτρης Παπαϊωάννου, Μπίλλυ Κωνσταντοπούλου, Μαίρη Μεταξά, Τζίμης Λυγούρας, Βιολέττα Σούλη, Τάσος Δαρείος, Γιάννης Φύριος, Τάκης Βίδος, Παναγιώτης Καλλονάρης.
Διάρκεια: 77΄

|  |  |
| --- | --- |
| ΝΤΟΚΙΜΑΝΤΕΡ  | **WEBTV** **ERTflix**  |

**17:40**  |  **ΕΝΤΟΣ ΑΤΤΙΚΗΣ  (E)**  

Β' ΚΥΚΛΟΣ

Ελάτε να γνωρίσουμε -και να ξαναθυμηθούμε- τον πρώτο νομό της χώρας. Τον πιο πυκνοκατοικημένο, αλλά ίσως και τον λιγότερο χαρτογραφημένο.

Η Αττική είναι όλη η Ελλάδα υπό κλίμακα. Έχει βουνά, έχει θάλασσα, παραλίες και νησιά, έχει λίμνες και καταρράκτες, έχει σημαντικές αρχαιότητες, βυζαντινά μνημεία και ασυνήθιστα μουσεία, κωμοπόλεις και γραφικά χωριά και οικισμούς, αρχιτεκτονήματα, φρούρια, κάστρα και πύργους, έχει αμπελώνες, εντυπωσιακά σπήλαια, υγροτόπους και υγροβιότοπους, εθνικό δρυμό.

Έχει όλα εκείνα που αποζητούμε σε απόδραση -έστω διημέρου- και ταξιδεύουμε ώρες μακριά από την πόλη για να απολαύσουμε.

Η εκπομπή «Εντός Αττικής», προτείνει αποδράσεις -τι άλλο;- εντός Αττικής.

Περίπου 30 λεπτά από το κέντρο της Αθήνας υπάρχουν μέρη που δημιουργούν στον τηλεθεατή-επισκέπτη την αίσθηση ότι βρίσκεται ώρες μακριά από την πόλη. Μέρη που μπορεί να είναι δύο βήματα από το σπίτι του ή σε σχετικά κοντινή απόσταση και ενδεχομένως να μην έχουν πέσει στην αντίληψή του ότι υπάρχουν.

Εύκολα προσβάσιμα και με το ελάχιστο οικονομικό κόστος, καθοριστική παράμετρος στον καιρό της κρίσης, για μια βόλτα, για να ικανοποιήσουμε την ανάγκη για αλλαγή παραστάσεων.

Τα επεισόδια της σειράς σαν ψηφίδες συνθέτουν ένα μωσαϊκό, χάρη στο οποίο αποκαλύπτονται γνωστές ή πλούσιες φυσικές ομορφιές της Αττικής.

**«Μαραθώνας»**

Χιλιάδες κόσμου, αθλητές κυρίως, συρρέουν κάθε Νοέμβριο στο βόρειο άκρο της ανατολικής πεδιάδας της Αττικής και… φεύγουν τρέχοντας.
Αλλά ο Μαραθώνας, το χωριό, συνυφασμένος στο μυαλό με την αφετηρία του αγωνίσματος δρόμου στην κλασική -εμβληματική- διαδρομή του κάλλιστα μπορεί να είναι και προορισμός.
Με χαρακτηριστικά ανάπτυξη πεδινού οικιστικού συνόλου και με αρκετές σύγχρονες κατασκευές, ο Μαραθώνας θα σε ξαφνιάσει απρόσμενα με τα πετρόκτιστα χαμηλά σπίτια με κεραμοσκεπές, πέτρινες μάντρες, περιποιημένες αυλές, μικρές πλατείες και άφθονο πράσινο.
Στα στολίδια του το πρώτο δημοτικό σχολείο της πόλης, στο οποίο φιλοξενείται το Μουσείο Μαραθώνιου Δρόμου. Η επίσκεψη εκεί είναι ένα ταξίδι συναρπαστικό στην ιστορία του αγωνίσματος με την παγκόσμια ακτινοβολία.
Στις παρυφές του χωριού, στην καρδιά της ιστορικής περιοχής, υψώνει το ανάστημά του ο πύργος της Οινόης, εξοχική κατοικία που έχτισε περί το 1250 μ.Χ. ο Όθωνας Ντελαρός (DeLaroche), ιδρυτής του ελληνικού κλάδου του κραταιού ομώνυμου οίκου ευγενών της Βουργουνδίας.

Λίγο πιο έξω, με κατεύθυνση το παραλιακό μέτωπο, η περιπλάνηση γίνεται σε χώματα με Ιστορία, εκεί που το 490 π.Χ. πραγματοποιήθηκε η μάχη Ελλήνων-Περσών, από τις σημαντικότερες στιγμές στην Ιστορία της ανθρωπότητας, κατά τους σύγχρονους ιστορικούς και μελετητές.
Η περιήγηση στην πεδιάδα έχει ενδιαφέρον και για έναν ακόμη λόγο. Η εύφορη γη είναι ο λόγος ύπαρξης αγροκτημάτων και ανθοκηπίων, πολλά επισκέψιμα, τα οποία, κυρίως τα Σαββατοκύριακα, οργανώνουν εκδηλώσεις και δράσεις για τους επισκέπτες σε μια προσπάθεια να έρθουν οι κάτοικοι της πόλης σε επαφή με αγροτικές ασχολίες, καλλιέργειες και αγροτικά προϊόντα.

Σενάριο-αρχισυνταξία-παρουσίαση: Χρήστος Ν.Ε. Ιερείδης
Σκηνοθεσία: Γιώργος Γκάβαλος
Διεύθυνση φωτογραφίας: Κωνσταντίνος Μαχαίρας
Ηχοληψία: Ανδρέας Κουρελάς.
Διεύθυνση-οργάνωση παραγωγής: Άννα Κουρελά
Παραγωγή: View Studio

|  |  |
| --- | --- |
| ΕΝΗΜΕΡΩΣΗ / Πολιτισμός  | **WEBTV** **ERTflix**  |

**17:50**  |  **63ο ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ  (E)**

**Έτος παραγωγής:** 2022

Μαγνητοσκοπημένο ολιγόλεπτο αφιέρωμα στο Φεστιβάλ που πραγματοποιείται 03-13 Νοεμβρίου 2022, παραγωγής ΕΡΤ3 2022.

**Eπεισόδιο**: 6
Παρουσίαση: Θανάσης Γωγάδης

|  |  |
| --- | --- |
| ΨΥΧΑΓΩΓΙΑ / Τηλεπαιχνίδι  | **WEBTV** **ERTflix**  |

**18:00**  |  **ΔΕΣ ΚΑΙ ΒΡΕΣ (ΝΕΟ ΕΠΕΙΣΟΔΙΟ)**  

Τηλεπαιχνίδι με τον Νίκο Κουρή.

Το αγαπημένο τηλεπαιχνίδι «Δες και βρες», με παρουσιαστή τον Νίκο Κουρή, συνεχίζουν να απολαμβάνουν οι τηλεθεατές μέσα από τη συχνότητα της ΕΡΤ2, κάθε μεσημέρι την ίδια ώρα, στις 13:00.

Καθημερινά, από Δευτέρα έως και Παρασκευή, το «Δες και βρες» τεστάρει όχι μόνο τις γνώσεις και τη μνήμη μας, αλλά κυρίως την παρατηρητικότητα, την αυτοσυγκέντρωση και την ψυχραιμία μας.

Και αυτό γιατί οι περισσότερες απαντήσεις βρίσκονται κρυμμένες μέσα στις ίδιες τις ερωτήσεις.

Σε κάθε επεισόδιο, τέσσερις διαγωνιζόμενοι καλούνται να απαντήσουν σε 12 τεστ γνώσεων και παρατηρητικότητας. Αυτός που απαντά σωστά στις περισσότερες ερωτήσεις διεκδικεί το χρηματικό έπαθλο και το εισιτήριο για το παιχνίδι της επόμενης ημέρας.

Κάθε Παρασκευή, τα επεισόδια του τηλεπαιχνιδιού είναι αφιερωμένα σε φιλανθρωπικό σκοπό, συμβάλλοντας στην ενίσχυση του έργου κοινωφελών ιδρυμάτων.

**Eπεισόδιο**: 120
Παρουσίαση: Νίκος Κουρής
Παρουσίαση: Νίκος Κουρής
Σκηνοθεσία: Δημήτρης Αρβανίτης
Αρχισυνταξία: Νίκος Τιλκερίδης
Καλλιτεχνική διεύθυνση: Θέμης Μερτύρης
Διεύθυνση φωτογραφίας: Χρήστος Μακρής
Διεύθυνση παραγωγής: Άσπα Κουνδουροπούλου
Οργάνωση παραγωγής: Πάνος Ράλλης
Παραγωγή: Γιάννης Τζέτζας
Εκτέλεση παραγωγής: ABC Productions

|  |  |
| --- | --- |
| ΨΥΧΑΓΩΓΙΑ / Γαστρονομία  | **WEBTV** **ERTflix**  |

**19:00**  |  **ΠΟΠ ΜΑΓΕΙΡΙΚΗ (ΝΕΟ ΕΠΕΙΣΟΔΙΟ)**  

Ε' ΚΥΚΛΟΣ

**Έτος παραγωγής:** 2022

Το ραντεβού της αγαπημένης εκπομπής "ΠΟΠ Μαγειρική" ανανεώνεται με καινούργια "πικάντικα" επεισόδια!

Ο 5ος κύκλος ξεκινά "ολόφρεσκος", γεμάτος εκπλήξεις και θα μας κρατήσει συντροφιά.

Ο ταλαντούχος σεφ Ανδρέας Λαγός, από την αγαπημένη του κουζίνα έρχεται να μοιράσει γενναιόδωρα στους τηλεθεατές τα μυστικά και την αγάπη του για την δημιουργική μαγειρική.

Η μεγάλη ποικιλία των προϊόντων Π.Ο.Π και Π.Γ.Ε καθώς και τα ονομαστά προϊόντα κάθε περιοχής, αποτελούν όπως πάντα, τις πρώτες ύλες που στα χέρια του θα απογειωθούν γευστικά!

Στην παρέα μας φυσικά αγαπημένοι καλλιτέχνες και δημοφιλείς προσωπικότητες, "βοηθοί" που, με τη σειρά τους, θα προσθέσουν την προσωπική τους πινελιά, ώστε να αναδειχτούν ακόμη περισσότερο οι θησαυροί του τόπου μας!

Πανέτοιμοι λοιπόν κάθε Σάββατο και Κυριακή στις 13.00, στην ΕΡΤ2, με όχημα την "ΠΟΠ Μαγειρική" να ξεκινήσουμε ένα ακόμη γευστικό ταξίδι στον ατελείωτο γαστριμαργικό χάρτη της πατρίδας μας!

**«Χριστίνα Αλούπη, σουτζούκι, αρνάκι Ελασσόνας, λουκούμι Γεροσκήπου»**
**Eπεισόδιο**: 29

Η ελληνική γαστρονομία αποτελείται από τις πιο υγιεινές και νόστιμες συνταγές με βαθιές ρίζες στο χρόνο και στην παράδοση.

Διατηρώντας την ίδια γευστική κουλτούρα ο αγαπημένος μας σεφ, Ανδρέας Λαγός, βάζει τη δική του δημιουργική πινελιά στις προτάσεις του.

Στο σημερινό επεισόδιο υποδέχεται τη λαμπερή παρουσιάστρια Χριστίνα Αλούπη, και ξεκινούν τη μαγειρική με πολύ κέφι και χαρά!

Σε ελάχιστο χρόνο, έχοντας στη διάθεσή τους ολόφρεσκα προϊόντα Π.Ο.Π και Π.Γ.Ε. γεμίζουν το πλατό της “ΠΟΠ Μαγειρικής” με γαργαλιστικές μυρωδιές και απίθανες γεύσεις που δεν αφήνουν κανέναν ασυγκίνητο!

Η συνεργασία τους είναι άψογη και το αποτέλεσμα μοναδικό!

Το μενού περιλαμβάνει: Ψωμί σε φόρμα γεμιστό με Σουτζούκι, Αρνάκι Ελασσόνας ελληνικό σουβλάκι, και τέλος, γλυκό ψυγείου με κρέμα από Λουκούμι Γεροσκήπου και ινδοκάρυδο.

Γευστικοί θησαυροί ξεχωριστής προέλευσης!

Παρουσίαση-επιμέλεια συνταγών: Ανδρέας Λαγός
Σκηνοθεσία: Γιάννης Γαλανούλης
Οργάνωση παραγωγής: Θοδωρής Σ.Καβαδάς
Αρχισυνταξία: Μαρία Πολυχρόνη
Δ/νση φωτογραφίας: Θέμης Μερτύρης
Διεύθυνση παραγωγής: Βασίλης Παπαδάκης
Υπεύθυνη Καλεσμένων-Δημοσιογραφική επιμέλεια: Δήμητρα Βουρδούκα
Εκτέλεση παραγωγής GV Productions

|  |  |
| --- | --- |
| ΝΤΟΚΙΜΑΝΤΕΡ / Πολιτισμός  | **WEBTV** **ERTflix**  |

**20:00**  |  **ART WEEK (2022-2023) (ΝΕΟΣ ΚΥΚΛΟΣ)**  

**Έτος παραγωγής:** 2022

Το Art Week είναι η εκπομπή που κάθε εβδομάδα παρουσιάζει μερικούς από τους πιο καταξιωμένους Έλληνες καλλιτέχνες.
Η Λένα Αρώνη συνομιλεί με μουσικούς, σκηνοθέτες, λογοτέχνες, ηθοποιούς, εικαστικούς, με ανθρώπους οι οποίοι, με τη διαδρομή και με την αφοσίωση στη δουλειά τους, έχουν κατακτήσει την αναγνώριση και την αγάπη του κοινού. Μιλούν στο Art Week για τον τρόπο με τον οποίον προσεγγίζουν το αντικείμενό τους και περιγράφουν χαρές και δυσκολίες που συναντούν στην πορεία τους. Η εκπομπή έχει ως στόχο να αναδεικνύει το προσωπικό στίγμα Ελλήνων καλλιτεχνών, που έχουν εμπλουτίσει τη σκέψη και την καθημερινότητα του κοινού, που τους ακολουθεί. Κάθε εβδομάδα, η Λένα κυκλοφορεί στην πόλη και συναντά τους καλλιτέχνες στον χώρο της δημιουργίας τους με σκοπό να καταγράφεται και το πλαίσιο που τους εμπνέει.
Το ART WEEK, για ακόμα μία σεζόν, θα ανακαλύψει και θα συστήσει, επίσης, νέους καλλιτέχνες, οι οποίοι έρχονται για να "μείνουν" και να παραλάβουν τη σκυτάλη του σύγχρονου πολιτιστικού γίγνεσθαι.

**«Αφιέρωμα στον Μάνο Λοΐζο: Μαργαρίτα Ζορμπαλά - Μυρσίνη Λοΐζου»**
**Eπεισόδιο**: 1

Η πρώτη εκπομπή της σεζόν ARTWEEK με τη Λένα Αρώνη φιλοξενεί με ιδιαίτερη χαρά και τιμή
δύο υπέροχες κυρίες. Η Λένα Αρώνη υποδέχεται αποκλειστικά στην ελληνική τηλεόραση
τη ΜΥΡΣΙΝΗ ΛΟΪΖΟΥ, κόρη του ΜΑΝΟΥ ΛΟΪΖΟΥ, του σπουδαίου συνθέτη που σφράγισε με τα τραγούδια του
το ελληνικό τραγούδι και την- ξεχωριστής διαδρομής και ποιότητας- ερμηνεύτρια ΜΑΡΓΑΡΙΤΑ
ΖΟΡΜΠΑΛΑ, με αφορμή την συμπλήρωση 40 ετών από το θάνατο του Λοϊζου.
Ένα σημαντικό "ποδαρικό", που θα συζητηθεί.
Η Μυρσίνη Λοϊζου μιλάει για όλα με αφορμή δύο μεγάλες συναυλίες στη μνήμη του, που θα δοθούν στο Θέατρο Ακροπόλ και στο Μέγαρο Μουσικής Θεσ/νίκης με γενικό τίτλο "Με φάρο το φεγγάρι".
Μία συζήτηση, που αποκαλύπτει συναισθήματα, σκέψεις, διαδρομές, απολογισμούς, τραύματα, χαρές
τόσο από τη Μυρσίνη Λοίζου όσο και από τη Μαργαρίτα Ζορμπαλά.
Μία εκπομπή για τα αξεπέραστα τραγούδια του Μάνου Λοϊζου αλλά και για τη ζωή του ως πατέρα, συνεργάτη,
πολίτη, ανθρώπου.

Παρουσίαση: Λένα Αρώνη
Παρουσίαση - Αρχισυνταξία - Επιμέλεια εκπομπής: Λένα Αρώνη
Σκηνοθεσία: Μανώλης Παπανικήτας

|  |  |
| --- | --- |
| ΕΝΗΜΕΡΩΣΗ / Εκπομπή  | **WEBTV** **ERTflix**  |

**21:00**  |  **365 ΣΤΙΓΜΕΣ  (E)**   **(Τροποποίηση προγράμματος)**

**Eπεισόδιο**: 1

Σε μία περίοδο καθημερινής, πλέον, έντασης με την Τουρκία και απειλών προς την Ελλάδα, η Σοφία Παπαϊωάννου στην πρεμιέρα της νέας εκπομπής έρευνας «365 στιγμές» ταξιδεύει στο Ανατολικό Αιγαίο και καταγράφει στιγμές των κατοίκων που βρίσκονται στην πρώτη γραμμή των συνόρων.

Η εκπομπή αποκαλύπτει ένα άγνωστο τραγικό περιστατικό, που καταδεικνύει τη διαχρονική προσπάθεια των Τούρκων να αμφισβητήσουν την ελληνική κυριαρχία στο Αιγαίο. Ο Γιώργος Μυλωνάς, επιζών της βύθισης του αλιευτικού «Μαρίτσα» από τουρκική ακταιωρό το 1962, αφηγείται για πρώτη φορά στην ελληνική τηλεόραση την τραγική αυτή ιστορία που τον σημάδεψε. Στο περιστατικό, δύο Έλληνες ψαράδες σκοτώθηκαν από τουρκικά πυρά, ενώ ακόμη τέσσερις, μεταξύ τους και ο Γιώργος Μυλωνάς, συνελήφθησαν και οδηγήθηκαν για καιρό στις τουρκικές φυλακές.

Στην ακριτική Ψέριμο, η οποία φέτος το καλοκαίρι βρέθηκε στο επίκεντρο των τουρκικών αμφισβητήσεων, οι λιγοστοί κάτοικοι δηλώνουν συνηθισμένοι στις τουρκικές προκλήσεις και οι οικογένειες των δυο μοναδικών παιδιών του νησιού προσπαθούν για την επαναλειτουργία του δημοτικού σχολείου, πρωτοβουλία που πήρε μεγάλη έκταση στα τουρκικά μέσα.

Η εκπομπή φέρνει, επίσης, στο φως σπάνια έγγραφα της εποχής της Ιταλοκρατίας, που ανακάλυψε στα Ιταλικά Αρχεία της Δωδεκανήσου και αποδεικνύουν περίτρανα την ελληνικότητα των νησιών που αμφισβητούν οι Τούρκοι, ενώ αποκαλύπτει ένα λησμονημένο ζήτημα, αυτό των ελληνικών περιουσιών των Δωδεκανησίων στη Μικρά Ασία. Η εκπομπή ταξίδεψε στο Μπόντρουμ της Τουρκίας, την παλιά Αλικαρνασσό, και βρήκε τις περιουσίες των Ελλήνων. Οι απόγονοι δύο οικογενειών Καλύμνιων με τεράστιες περιουσίες στην Τουρκία εξηγούν ότι οι παππούδες τους κατείχαν νησιά, κτίρια και εκτάσεις στις τουρκικές ακτές και δείχνουν τους οθωμανικούς τίτλους ιδιοκτησίας τους, που βρήκαν, και οι οποίοι είναι σε ισχύ έως και σήμερα στα τουρκικά κτηματολόγια.

Παρουσίαση: Σοφία Παπαϊωάννου
Έρευνα: Σοφία Παπαϊωάννου
Αρχισυνταξία: Σταύρος Βλάχος- Μάγια Φιλιπποπούλου
Διεύθυνση φωτογραφίας: Πάνος Μανωλίτσης
Μοντάζ: Ισιδώρα Χαρμπίλα

|  |  |
| --- | --- |
| ΨΥΧΑΓΩΓΙΑ / Ελληνική σειρά  | **WEBTV** **ERTflix**  |

**22:00**  |  **ΧΑΙΡΕΤΑ ΜΟΥ ΤΟΝ ΠΛΑΤΑΝΟ (ΝΕΟ ΕΠΕΙΣΟΔΙΟ)**  

Γ' ΚΥΚΛΟΣ

Το μικρό ανυπότακτο χωριό, που ακούει στο όνομα Πλάτανος, έχει φέρει τα πάνω κάτω και μέχρι και οι θεοί του Ολύμπου τσακώνονται εξαιτίας του, κατηγορώντας τον σκανδαλιάρη Διόνυσο ότι αποτρέλανε τους ήδη ζουρλούς Πλατανιώτες, «πειράζοντας» την πηγή του χωριού.

Τι σχέση έχει, όμως, μια πηγή με μαγικό νερό, ένα βράδυ της Αποκριάς που οι Πλατανιώτες δεν θέλουν να θυμούνται, ένα αυθεντικό αβγό Φαμπερζέ κι ένα κοινόβιο μ’ έναν τίμιο εφοριακό και έναν… ψυχοπαθή;

Οι Πλατανιώτες θα βρεθούν αντιμέτωποι με τον πιο ισχυρό εχθρό απ’ όλους: το παρελθόν τους και όλα όσα θεωρούσαμε δεδομένα θα έρθουν τούμπα: οι καλοί θα γίνουν κακοί, οι φτωχοί πλούσιοι, οι συντηρητικοί προοδευτικοί και οι εχθροί φίλοι!

Ο άνθρωπος που αδικήθηκε στο παρελθόν από τους Πλατανιώτες θα προσπαθήσει να κάνει ό,τι δεν κατάφεραν οι προηγούμενοι... να εξαφανίσει όχι μόνο τον Πλάτανο και τους κατοίκους του, αλλά ακόμα και την ιδέα πως το χωριό αυτό υπήρξε ποτέ πραγματικά.

Η Νέμεσις θα έρθει στο μικρό χωριό μας και η τελική μάχη θα είναι η πιο ανελέητη απ’ όλες! Η τρίτη σεζόν θα βουτήξει στο παρελθόν, θα βγάλει τους σκελετούς από την ντουλάπα και θα απαντήσει, επιτέλους, στο προαιώνιο ερώτημα: Τι φταίει και όλη η τρέλα έχει μαζευτεί στον Πλάτανο; Τι πίνουν οι Πλατανιώτες και δεν μας δίνουν;

**Eπεισόδιο**: 42

Κι ενώ όλα είναι έτοιμα για τους λευκούς γάμους στον Πλάτανο, ο Ηλίας μαθαίνει ότι η Φιλίτσα ετοιμάζεται να υπογράψει με το Σώτο και γίνεται έξω φρενών. Έξω φρενών γίνεται και ο Κανέλος όμως, αφού ο Τζώρτζης ετοιμάζεται να κάνει... πρόβα γάμου με τη Χρύσα, για να ρίξει στάχτη στα μάτια του Βλάση και να βοηθήσει, τάχα μου, το χωριό. Η Φλογέρα προσπαθεί να πείσει τη Σύλβια να πει στο Σώτο όσα νιώθει για εκείνον, αλλά η παπάγια μας είναι σε άρνηση. Η Βαλέρια, έχει μια σατανική ιδέα και προσπαθεί να πείσει το Βλάση να τη βοηθήσει, ενώ η Σύλβια αποφασίζει την τελευταία στιγμή πως δεν θέλει τη «βοήθεια» της Φιλιώς και θα παντρευτεί εκείνη τον εφοριακό μας! Η Χρύσα πάλι, ποιον θα παντρευόταν αν έπρεπε να διαλέξει;

Σκηνοθεσία: Ανδρέας Μορφονιός
Σκηνοθέτες μονάδων: Θανάσης Ιατρίδης, Κλέαρχος Πήττας
Διάλογοι: Αντώνης Χαϊμαλίδης, Ελπίδα Γκρίλλα, Αντώνης Ανδρής
Επιμέλεια σεναρίου: Ντίνα Κάσσου
Σενάριο-Πλοκή: Μαντώ Αρβανίτη
Σκαλέτα: Στέλλα Καραμπακάκη
Εκτέλεση παραγωγής: Ι. Κ. Κινηματογραφικές & Τηλεοπτικές Παραγωγές Α.Ε.

Πρωταγωνιστούν: Τάσος Κωστής (Χαραλάμπης), Πηνελόπη Πλάκα (Κατερίνα), Θοδωρής Φραντζέσκος (Παναγής), Θανάσης Κουρλαμπάς (Ηλίας), Τζένη Μπότση (Σύλβια), Θεοδώρα Σιάρκου (Φιλιώ), Βαλέρια Κουρούπη (Βαλέρια), Μάριος Δερβιτσιώτης (Νώντας), Τζένη Διαγούπη (Καλλιόπη), Πηνελόπη Πιτσούλη (Μάρμω), Γιάννης Μόρτζος (Βαγγέλας), Δήμητρα Στογιάννη (Αγγέλα), Αλέξανδρος Χρυσανθόπουλος (Τζώρτζης), Γιωργής Τσουρής (Θοδωρής), Τζένη Κάρνου (Χρύσα), Μιχάλης Μιχαλακίδης (Κανέλλος), Αντώνης Στάμος (Σίμος), Ιζαμπέλλα Μπαλτσαβιά (Τούλα)

Οι νέες αφίξεις στον Πλάτανο είναι οι εξής: Γιώργος Σουξές (Θύμιος), Παύλος Ευαγγελόπουλος (Σωτήρης Μπομπότης), Αλέξανδρος Παπαντριανταφύλλου (Πέτρος Μπομπότης), Χρήστος Φωτίδης (Βάρσος Ανδρέου), Παύλος Πιέρρος (Βλάσης Πέτας)

|  |  |
| --- | --- |
| ΨΥΧΑΓΩΓΙΑ  | **WEBTV** **ERTflix**  |

**23:00**  |  **ΜΟΥΣΙΚΟ ΚΟΥΤΙ (ΝΕΟ ΕΠΕΙΣΟΔΙΟ)**   **(Περιγραφή επεισοδίου)**

Το ΜΟΥΣΙΚΟ ΚΟΥΤΙ κέρδισε το πιο δυνατό χειροκρότημα των τηλεθεατών και συνεχίζει το περιπετειώδες ταξίδι του στη μουσική για τρίτη σεζόν στην ΕΡΤ1.

Ο Νίκος Πορτοκάλογλου και η Ρένα Μόρφη συνεχίζουν με το ίδιο πάθος και την ίδια λαχτάρα να ενώνουν διαφορετικούς μουσικούς κόσμους, όπου όλα χωράνε και όλα δένουν αρμονικά ! Μαζί με την Μπάντα του Κουτιού δημιουργούν πρωτότυπες διασκευές αγαπημένων κομματιών και ενώνουν τα ρεμπέτικα με τα παραδοσιακά, τη Μαρία Φαραντούρη με τον Eric Burdon, τη reggae με το hip –hop και τον Στράτο Διονυσίου με τον George Micheal.

Το ΜΟΥΣΙΚΟ ΚΟΥΤΙ υποδέχεται καταξιωμένους δημιουργούς αλλά και νέους καλλιτέχνες και τιμά τους δημιουργούς που με την μουσική και τον στίχο τους έδωσαν νέα πνοή στο ελληνικό τραγούδι. Ενώ για πρώτη φορά φέτος οι «Φίλοι του Κουτιού» θα έχουν τη δυνατότητα να παρακολουθήσουν από κοντά τα special επεισόδια της εκπομπής.

«Η μουσική συνεχίζει να μας ενώνει» κάθε Τετάρτη βράδυ στην ΕΡΤ1 !

**«Το Μουσικό Κουτί της Δεκαετίας του '50» Καλεσμένοι: Λάκης Παπαδόπουλος, Δώρος Δημοσθένους και Πέννυ Μπαλτατζή**
**Eπεισόδιο**: 1

Ένα ονειρικό ταξίδι στο χρόνο παρέα με εκλεκτούς καλεσμένους για να θυμηθούμε τα τραγούδια που έλαμψαν τη δεκαετία το ’50 και συνεχίζουν να λάμπουν μέχρι και σήμερα ετοίμασε το Μουσικό Κουτί την Τετάρτη 9 Νοεμβρίου στις 23:00 στην ERTWorld. Ο Νίκος Πορτοκάλογλου και η Ρένα Μόρφη υποδέχονται τον Λάκη Παπαδόπουλο, τον Δώρο Δημοσθένους και την Πέννυ Μπαλτατζή που έχουν ιδιαίτερη αγάπη στη δεκαετία του ’50 και το αποδεικνύουν με τις ερμηνείες και τις διασκευές που έχουν κάνει σε τραγούδια της εποχής.

Η θρυλική δεκαετία του ’50 είναι η δεκαετία που φυτρώνουν οι σπόροι μιας μεγάλης μουσικής αλλαγής στην Ελλάδα αλλά και διεθνώς και προμηνύει την έκρηξη της δεκαετίας του ’60.

Στο juke box της εκπομπής γίνεται ένα μεγάλο πάρτι με ελληνικά και ξένα τραγούδια που μας συγκινούν και μας ξεσηκώνουν σαν να γράφτηκαν σήμερα! Ο Βασίλης Τσιτσάνης συναντά τον Έλβις Πρίσλεϊ και η μουσική ταξιδεύει στο χρόνο!

Ο Λάκης Παπαδόπουλος έζησε τα παιδικά του χρόνια σε αυτήν τη δεκαετία και βέβαια τον σημάδεψαν για πάντα τα πρώτα ακούσματα που είχε σε αυτή την τρυφερή ηλικία.

Ο εξαιρετικός ερμηνευτής Δώρος Δημοσθένους γεννήθηκε στη Λεμεσό της Κύπρου και έχει συνεργαστεί με σπουδαίους δημιουργούς και ερμηνευτές, ενώ έχει εμφανιστεί σε μεγάλες μουσικές σκηνές της Ελλάδας και του εξωτερικού.

Η Πέννυ Μπαλτατζή, χρόνια τώρα αποδεικνύει «ότι είναι ένα κορίτσι από σπάνιο και εξωτικό χαρμάνι» που συνδυάζει μοναδικά όλες τις δεκαετίες.

Ιδέα, Kαλλιτεχνική Επιμέλεια: Νίκος Πορτοκάλογλου
Παρουσίαση: Νίκος Πορτοκάλογλου, Ρένα Μόρφη
Σκηνοθεσία: Περικλής Βούρθης
Αρχισυνταξία: Θεοδώρα Κωνσταντοπούλου
Παραγωγός: Στέλιος Κοτιώνης
Διεύθυνση φωτογραφίας: Βασίλης Μουρίκης
Σκηνογράφος: Ράνια Γερόγιαννη
Μουσική διεύθυνση: Γιάννης Δίσκος
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου
Υπεύθυνος ρεπερτορίου: Νίκος Μακράκης
Photo Credits : Μανώλης Μανούσης/ΜΑΕΜ
Εκτέλεση παραγωγής: Foss Productions μαζί τους οι μουσικοί:
Πνευστά – Πλήκτρα / Γιάννης Δίσκος
Βιολί – φωνητικά / Δημήτρης Καζάνης
Κιθάρες – φωνητικά / Λάμπης Κουντουρόγιαννης
Drums / Θανάσης Τσακιράκης
Μπάσο – Μαντολίνο – φωνητικά / Βύρων Τσουράπης
Πιάνο – Πλήκτρα / Στέλιος Φραγκούς

|  |  |
| --- | --- |
| ΝΤΟΚΙΜΑΝΤΕΡ / Πολιτισμός  | **WEBTV** **ERTflix**  |

**01:00**  |  **ART WEEK (2022-2023) (ΝΕΟΣ ΚΥΚΛΟΣ)**  

**Έτος παραγωγής:** 2022

Το Art Week είναι η εκπομπή που κάθε εβδομάδα παρουσιάζει μερικούς από τους πιο καταξιωμένους Έλληνες καλλιτέχνες.
Η Λένα Αρώνη συνομιλεί με μουσικούς, σκηνοθέτες, λογοτέχνες, ηθοποιούς, εικαστικούς, με ανθρώπους οι οποίοι, με τη διαδρομή και με την αφοσίωση στη δουλειά τους, έχουν κατακτήσει την αναγνώριση και την αγάπη του κοινού. Μιλούν στο Art Week για τον τρόπο με τον οποίον προσεγγίζουν το αντικείμενό τους και περιγράφουν χαρές και δυσκολίες που συναντούν στην πορεία τους. Η εκπομπή έχει ως στόχο να αναδεικνύει το προσωπικό στίγμα Ελλήνων καλλιτεχνών, που έχουν εμπλουτίσει τη σκέψη και την καθημερινότητα του κοινού, που τους ακολουθεί. Κάθε εβδομάδα, η Λένα κυκλοφορεί στην πόλη και συναντά τους καλλιτέχνες στον χώρο της δημιουργίας τους με σκοπό να καταγράφεται και το πλαίσιο που τους εμπνέει.
Το ART WEEK, για ακόμα μία σεζόν, θα ανακαλύψει και θα συστήσει, επίσης, νέους καλλιτέχνες, οι οποίοι έρχονται για να "μείνουν" και να παραλάβουν τη σκυτάλη του σύγχρονου πολιτιστικού γίγνεσθαι.

**«Αφιέρωμα στον Μάνο Λοΐζο: Μαργαρίτα Ζορμπαλά - Μυρσίνη Λοΐζου»**
**Eπεισόδιο**: 1

Η πρώτη εκπομπή της σεζόν ARTWEEK με τη Λένα Αρώνη φιλοξενεί με ιδιαίτερη χαρά και τιμή
δύο υπέροχες κυρίες. Η Λένα Αρώνη υποδέχεται αποκλειστικά στην ελληνική τηλεόραση
τη ΜΥΡΣΙΝΗ ΛΟΪΖΟΥ, κόρη του ΜΑΝΟΥ ΛΟΪΖΟΥ, του σπουδαίου συνθέτη που σφράγισε με τα τραγούδια του
το ελληνικό τραγούδι και την- ξεχωριστής διαδρομής και ποιότητας- ερμηνεύτρια ΜΑΡΓΑΡΙΤΑ
ΖΟΡΜΠΑΛΑ, με αφορμή την συμπλήρωση 40 ετών από το θάνατο του Λοϊζου.
Ένα σημαντικό "ποδαρικό", που θα συζητηθεί.
Η Μυρσίνη Λοϊζου μιλάει για όλα με αφορμή δύο μεγάλες συναυλίες στη μνήμη του, που θα δοθούν στο Θέατρο Ακροπόλ και στο Μέγαρο Μουσικής Θεσ/νίκης με γενικό τίτλο "Με φάρο το φεγγάρι".
Μία συζήτηση, που αποκαλύπτει συναισθήματα, σκέψεις, διαδρομές, απολογισμούς, τραύματα, χαρές
τόσο από τη Μυρσίνη Λοίζου όσο και από τη Μαργαρίτα Ζορμπαλά.
Μία εκπομπή για τα αξεπέραστα τραγούδια του Μάνου Λοϊζου αλλά και για τη ζωή του ως πατέρα, συνεργάτη,
πολίτη, ανθρώπου.

Παρουσίαση: Λένα Αρώνη
Παρουσίαση - Αρχισυνταξία - Επιμέλεια εκπομπής: Λένα Αρώνη
Σκηνοθεσία: Μανώλης Παπανικήτας

|  |  |
| --- | --- |
| ΨΥΧΑΓΩΓΙΑ / Ελληνική σειρά  | **WEBTV** **ERTflix**  |

**02:00**  |  **ΚΙ ΟΜΩΣ ΕΙΜΑΙ ΑΚΟΜΑ ΕΔΩ  (E)**  

«Κι όμως είμαι ακόμα εδώ» είναι ο τίτλος της ρομαντικής κωμωδίας, σε σενάριο Κωνσταντίνας Γιαχαλή-Παναγιώτη Μαντζιαφού, και σκηνοθεσία Σπύρου Ρασιδάκη, με πρωταγωνιστές τους Κατερίνα Γερονικολού και Γιάννη Τσιμιτσέλη. Η σειρά μεταδίδεται κάθε Σάββατο και Κυριακή, στις 20:00.

Η ιστορία…

Η Κατερίνα (Kατερίνα Γερονικολού) μεγάλωσε με την ιδέα ότι θα πεθάνει νέα από μια σπάνια αρρώστια, ακριβώς όπως η μητέρα της. Αυτή η ιδέα την έκανε υποχόνδρια, φοβική με τη ζωή και εμμονική με τον θάνατο.
Τώρα, στα 33 της, μαθαίνει από τον Αλέξανδρο (Γιάννη Τσιμιτσέλη), διακεκριμένο νευρολόγο, ότι έχει μόνο έξι μήνες ζωής και ο φόβος της επιβεβαιώνεται. Όμως, αντί να καταρρεύσει, απελευθερώνεται. Αυτό για το οποίο προετοιμαζόταν μια ζωή είναι ξαφνικά μπροστά της και σκοπεύει να το αντιμετωπίσει, όχι απλά γενναία, αλλά και με απαράμιλλη ελαφρότητα.
Η Κατερίνα, που μια ζωή φοβόταν τον θάνατο, τώρα ξεπερνάει μεμιάς τις αναστολές και τους αυτοπεριορισμούς της και αρχίζει, επιτέλους, να απολαμβάνει τη ζωή. Φτιάχνει μια λίστα με όλες τις πιθανές και απίθανες εμπειρίες που θέλει να ζήσει πριν πεθάνει και μία-μία τις πραγματοποιεί…

Ξεχύνεται στη ζωή σαν ορμητικό ποτάμι που παρασέρνει τους πάντες γύρω της: από την οικογένειά της και την κολλητή της Κέλλυ (Ελπίδα Νικολάου) μέχρι τον άπιστο σύντροφό της Δημήτρη (Σταύρο Σβήγκο) και τον γοητευτικό γιατρό Αλέξανδρο, αυτόν που έκανε, απ’ ό,τι όλα δείχνουν, λάθος διάγνωση και πλέον προσπαθεί να μαζέψει όπως μπορεί τα ασυμμάζευτα.
Μια τρελή πορεία ξεκινάει με σπασμένα τα φρένα και προορισμό τη χαρά της ζωής και τον απόλυτο έρωτα. Θα τα καταφέρει;

Η συνέχεια επί της οθόνης!

**Eπεισόδιο**: 44

Η άφιξη της Ισμήνης προκαλεί τη ζήλια και της Κατερίνας αλλά και της Νατάσας και της Μαρκέλλας. Η Ισμήνη προσπαθεί να πείσει τον Αλέξανδρο να κάνει μια καινούργια αρχή με την Κατερίνα, όμως εκείνος αρχίζει να σκέφτεται μια καινούργια αρχή στην Αμερική. Ο Γιώργος προτείνει στην Μαρκέλλα να μείνουν μαζί και η Μαρία έχοντας υπογράψει το διαζύγιο είναι έτοιμη να φύγει. Ο Ηρακλής λέει στην Κατερίνα πως είναι ο πατέρας της και η Κατερίνα σοκάρεται. Δεν μπορεί να τον συγχωρέσει για το πώς φέρθηκε στη μητέρα της. Η Ροζαλία χωρίζει τον Δημήτρη και ο Δημήτρης τρέχει να προλάβει την Κατερίνα πριν της μιλήσει η Λουκία.

Πρωταγωνιστούν: Κατερίνα Γερονικολού (Κατερίνα), Γιάννης Τσιμιτσέλης (Αλέξανδρος), Σταύρος Σβήγγος (Δημήτρης), Λαέρτης Μαλκότσης (Πέτρος), Βίβιαν Κοντομάρη (Μαρκέλλα), Σάρα Γανωτή (Ελένη), Νίκος Κασάπης (Παντελής), Έφη Γούση (Ροζαλία), Ζερόμ Καλούτα (Άγγελος), Μάρω Παπαδοπούλου (Μαρία), Ίριδα Μάρα (Νατάσα), Ελπίδα Νικολάου (Κέλλυ), Διονύσης Πιφέας (Βλάσης), Νάντια Μαργαρίτη (Λουκία) και ο Αλέξανδρος Αντωνόπουλος (Αντώνης) Σενάριο: Κωνσταντίνα Γιαχαλή, Παναγιώτης Μαντζιαφός Σκηνοθεσία: Σπύρος Ρασιδάκης Δ/νση φωτογραφίας: Παναγιώτης Βασιλάκης Σκηνογράφος: Κώστας Παπαγεωργίου Κοστούμια: Κατερίνα Παπανικολάου Casting: Σοφία Δημοπούλου-Φραγκίσκος Ξυδιανός Παραγωγοί: Διονύσης Σαμιώτης, Ναταλύ Δούκα Εκτέλεση Παραγωγής: Tanweer Productions

Guests: Νάντια Μαργαρίτη (Λουκία), Καλή Δάβρη (Φρόσω), Νίκος Γιαλελής (Ανδρέας, λογιστής), Αγησίλαος Μικελάτος (Μάριος, πλαστικός χειρουργός), Γιώργος Ρουστέμης (Αναστασίου, δημοσιογράφος), Δήμητρα Στογιάννη (Ισμήνη), Λήδα Ματσάγγου (Ιωάννα Καλογήρου), Μάρω Παπαδοπούλου (Μαρία Σωτηρίου), Αλμπέρτο Εσκενάζυ (Ηρακλής Νικολαΐδης)

|  |  |
| --- | --- |
| ΝΤΟΚΙΜΑΝΤΕΡ / Πολιτισμός  | **WEBTV** **ERTflix**  |

**03:00**  |  **ΕΣ ΑΥΡΙΟΝ ΤΑ ΣΠΟΥΔΑΙΑ - ΠΟΡΤΡΑΙΤΑ ΤΟΥ ΑΥΡΙΟ  (E)**   **(Τροποποίηση προγράμματος)**

**Έτος παραγωγής:** 2022

Μετά τους δύο επιτυχημένους κύκλους της σειράς «ΕΣ ΑΥΡΙΟΝ ΤΑ ΣΠΟΥΔΑΙΑ» , οι Έλληνες σκηνοθέτες στρέφουν, για μια ακόμη φορά, το φακό τους στο αύριο του Ελληνισμού, κινηματογραφώντας μια άλλη Ελλάδα, αυτήν της δημιουργίας και της καινοτομίας.

Μέσα από τα επεισόδια της σειράς προβάλλονται οι νέοι επιστήμονες, καλλιτέχνες, επιχειρηματίες και αθλητές που καινοτομούν και δημιουργούν με τις ίδιες τους τις δυνάμεις.

Η σειρά αναδεικνύει τα ιδιαίτερα γνωρίσματα και πλεονεκτήματα της νέας γενιάς των συμπατριωτών μας, αυτών που θα αναδειχθούν στους αυριανούς πρωταθλητές στις Επιστήμες, στις Τέχνες, στα Γράμματα, παντού στην Κοινωνία.

Όλοι αυτοί οι νέοι άνθρωποι, άγνωστοι ακόμα στους πολλούς ή ήδη γνωστοί, αντιμετωπίζουν δυσκολίες και πρόσκαιρες αποτυχίες που όμως δεν τους αποθαρρύνουν.

Δεν έχουν ίσως τις ιδανικές συνθήκες για να πετύχουν ακόμα το στόχο τους, αλλά έχουν πίστη στον εαυτό τους και τις δυνατότητές τους. Ξέρουν ποιοι είναι, πού πάνε και κυνηγούν το όραμά τους με όλο τους το είναι.

Μέσα από το νέο κύκλο της σειράς της Δημόσιας Τηλεόρασης, δίνεται χώρος έκφρασης στα ταλέντα και τα επιτεύγματα αυτών των νέων ανθρώπων. Προβάλλεται η ιδιαίτερη προσωπικότητα, η δημιουργική ικανότητα και η ασίγαστη θέλησή τους να πραγματοποιήσουν τα όνειρα τους, αξιοποιώντας στο μέγιστο το ταλέντο και την σταδιακή τους αναγνώρισή από τους ειδικούς και από το κοινωνικό σύνολο, τόσο στην Ελλάδα όσο και στο εξωτερικό.

**«Τα μικροζυθοποιεία της Αθήνας»**
**Eπεισόδιο**: 11

Τα μικροζυθοποιεία είναι τοποθετημένα στις γειτονιές της Αθήνας.
Οι παραγωγοί, σε ρόλους εργάτη και καλλιτέχνη, δημιουργούν χειροποίητη και φρέσκια μπίρα.
Η δουλειά είναι σκληρή και οι δυσκολίες πολλές, αλλά εκείνοι με προσήλωση στην ουσία συνεχίζουν να παράγουν κάτι παραπάνω από μία απλή μπίρα. Απολαύστε υπεύθυνα.

Σενάριο-Σκηνοθεσία: ΑΛΕΞΙΟΣ ΧΑΤΖΗΓΙΑΝΝΗΣ
Διεύθυνση φωτογραφίας: ΣΙΔΕΡΗΣ ΝΑΝΟΥΔΗΣ
Ηχοληψία: ΠΑΝΟΣ ΠΑΠΑΔΗΜΗΤΡΙΟΥ
Μοντάζ: ΝΙΚΟΣ ΔΑΛΕΖΙΟΣ
Παραγωγή: Εταιρεία Ελλήνων Σκηνοθετών

Η υλοποίηση της σειράς ντοκιμαντέρ «Ες Αύριον Τα Σπουδαία- Πορτραίτα του Αύριο» για την ΕΡΤ, έγινε από την “SEE-Εταιρεία Ελλήνων Σκηνοθετών”

|  |  |
| --- | --- |
| ΝΤΟΚΙΜΑΝΤΕΡ / Ιστορία  | **WEBTV**  |

**03:30**  |  **ΣΑΝ ΣΗΜΕΡΑ ΤΟΝ 20ο ΑΙΩΝΑ**  

H εκπομπή αναζητά και αναδεικνύει την «ιστορική ταυτότητα» κάθε ημέρας. Όσα δηλαδή συνέβησαν μια μέρα σαν κι αυτήν κατά τον αιώνα που πέρασε και επηρέασαν, με τον ένα ή τον άλλο τρόπο, τις ζωές των ανθρώπων.

|  |  |
| --- | --- |
| ΕΝΗΜΕΡΩΣΗ / Πολιτισμός  | **WEBTV** **ERTflix**  |

**03:50**  |  **63ο ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ (ΝΕΟ ΕΠΕΙΣΟΔΙΟ)**

**Έτος παραγωγής:** 2022

Μαγνητοσκοπημένο ολιγόλεπτο αφιέρωμα στο Φεστιβάλ που πραγματοποιείται 03-13 Νοεμβρίου 2022, παραγωγής ΕΡΤ3 2022.

**Eπεισόδιο**: 7
Παρουσίαση: Θανάσης Γωγάδης

|  |  |
| --- | --- |
| ΨΥΧΑΓΩΓΙΑ / Ελληνική σειρά  | **WEBTV** **ERTflix**  |

**04:00**  |  **ΦΛΟΓΑ ΚΑΙ ΑΝΕΜΟΣ  (E)**  

Ο θυελλώδης έρωτας του Γεωργίου Παπανδρέου και της Κυβέλης ξεδιπλώνεται με όλες τις κρυφές πτυχές του στη νέα σειρά μυθοπλασίας της ΕΡΤ «Φλόγα και άνεμος», που βασίζεται στο ομότιτλο μυθιστόρημα του Στέφανου Δάνδολου, σε σκηνοθεσία Ρέινας Εσκενάζυ και σενάριο Ρένας Ρίγγα.

Μέσα από 12 συναρπαστικά επεισόδια, μ’ ένα εξαιρετικό καστ ηθοποιών, έρχονται στο φως τα μυστικά της ερωτικής ιστορίας που κυριάρχησε στη θεατρική και πολιτική σκηνή της χώρας. Ένας έρωτας γεμάτος ανυπέρβλητα εμπόδια, που όμως κατάφερε να ζήσει κρυφά και φανερά, για περισσότερα από τριάντα χρόνια.

Λίγα λόγια για την υπόθεση

Αθήνα, 1968. Δικτατορία. Η Κυβέλη (Καρυοφυλλιά Καραμπέτη) επισκέπτεται καθημερινά στο νοσοκομείο τον Γεώργιο Παπανδρέου (Άρης Λεμπεσόπουλος), ο οποίος νοσηλεύεται φρουρούμενος. Ο Μιχάλης (Δημήτρης Καταλειφός) και η Φωτεινή (Θέμις Μπαζάκα) έρχονται στην πόλη για να εκτελέσουν μια μυστική αποστολή της καρδιάς, που θα τους συνδέσει με τις μυστικές υπηρεσίες, τον Φώντα (Αργύρης Πανταζάρας) και τη γυναίκα του, Όλγα (Λένα Παπαληγούρα).
Λάθη και πάθη μέσα στη δίνη της Ιστορίας και στο κέντρο δύο από τις σημαντικότερες οικογένειες στην ιστορία της χώρας. Πώς, όμως, γνώρισε ο ιδρυτής της μεγάλης πολιτικής δυναστείας την ηγερία του σύγχρονου ελληνικού θεάτρου; Μέσα από το καλειδοσκόπιο σε παράλληλη δράση ακολουθούμε τους ήρωες, την Κυβέλη (Μαρία Παπαφωτίου) και τον Γεώργιο Παπανδρέου (Γιώργος Τριανταφυλλίδης) από τα πρώτα τους χρόνια ώς τη γνωριμία, τον έρωτα, τον γάμο και τον χωρισμό τους το 1951.
Η ιστορία τους μας ταξιδεύει στη Σμύρνη, στο Παρίσι, στο Βερολίνο και στη Χίο. Κοντά τους συναντάμε ιστορικές προσωπικότητες της θεατρικής και της πολιτικής σκηνής, όπως η Μαρίκα Κοτοπούλη (Πέγκυ Τρικαλιώτη), ο Δημήτρης Χορν (Αναστάσης Ροϊλός), ο Μήτσος Μυράτ (Θανάσης Τσαλταμπάσης) και μέλη των οικογενειών, όπως τη Μιράντα Μυράτ (Πέγκυ Σταθακοπούλου), τη Βαλεντίνη Ποταμιάνου (Λυδία Σγουράκη), τον Γιώργο Παπανδρέου του Γεωργίου (Γεράσιμος Σκαφίδας) κ.ά. Το 1968, ο επιτελής της χούντας Γκούβερης (Θέμης Πάνου) και ο λοχαγός (Αργύρης Αγγέλου) βασανίζουν τους ήρωες της ιστορίας μας.
Την Κυβέλη σε νεαρή ηλικία υποδύεται η Μαρία Παπαφωτίου και τον Γεώργιο Παπανδρέου ο Γιώργος Τριανταφυλλίδης.
Στον ρόλο της Μαρίας Αδριανού, μητέρας της Κυβέλης, η Κόρα Καρβούνη.
Τη Ροζίτα Σεράνο υποδύεται η Δωροθέα Μερκούρη.
Τη μουσική της σειράς, καθώς και το ομότιτλο τραγούδι υπογράφει ο Γιώργος Χατζηνάσιος. Ερμηνεύει η Ελευθερία Αρβανιτάκη.

**[Με αγγλικούς υπότιτλους]**
**Eπεισόδιο**: 6

1968. Η Κυβέλη παίρνει ένα από τα αγαπημένα λουλούδια του Γεωργίου, για να του το πάει στο νοσοκομείο. Η στρατιωτική κυβέρνηση υπογράφει την ανάθεση ενός μεγάλου έργου, της Εγνατίας Οδού. Η Όλγα προετοιμάζει το κυριακάτικο σχέδιό της. Αυτή η Κυριακή θα είναι πολύ σημαντική για το ζευγάρι. Η γειτόνισσά της έρχεται να την προσκαλέσει σ’ ένα πάρτι που ετοιμάζει. Η Φωτεινή και ο Μιχάλης μελετάνε τα λάθη που κάνανε καθώς μεγάλωνε ο γιος τους. Ο Φώντας διαβάζει το ημερολόγιο του Κροντηρά. Οι γιατροί του Γεωργίου αποφασίζουν να τον χειρουργήσουν.

1928. Σ’ ένα κρυφό ραντεβού τους, η Κυβέλη ετοιμάζει μια έκπληξη στον Παπανδρέου, του αποκαλύπτει την εγκυμοσύνη της. Πρέπει να αντιμετωπίσουν εκείνη τον Θεοδωρίδη κι εκείνος τη Σοφία Μινέικο. Πόσο εύκολο θα είναι αυτό; Ο Βενιζέλος υπόσχεται χαρτοφυλάκιο στον Γεώργιο, αν εκλεγούν. Κυβέλη και Παπανδρέου πρέπει επειγόντως να πάρουν διαζύγιο από τους πρώην τους. Η γέννα του παιδιού τους δεν μπορεί να γίνει στην Αθήνα, αλλά κάπου με μεγάλη μυστικότητα.

Σκηνοθεσία: Ρέινα Εσκενάζυ
Σενάριο: Ρένα Ρίγγα
Διεύθυνση φωτογραφίας: Κατερίνα Μαραγκουδάκη
Σκηνικά: Λαμπρινή Καρδαρά
Κοστούμια: Μιχάλης Σδούγκος
Παραγωγή: RedLine Productions
Παίζουν: Καρυοφυλλιά Καραμπέτη (Κυβέλη), Άρης Λεμπεσόπουλος (Γεώργιος Παπανδρέου), Δημήτρης Καταλειφός (Μιχάλης Κροντηράς), Θέμις Μπαζάκα (Φωτεινή Κροντηρά), Μαρία Παπαφωτίου (Κυβέλη σε νεαρή ηλικία), Γιώργος Τριανταφυλλίδης (Παπανδρέου σε νεαρή ηλικία), Δημήτρης Σαμόλης (Κώστας Θεοδωρίδης), Λευτέρης Βασιλάκης (Αλέξανδρος Παναγούλης), Αργύρης Πανταζάρας (Φώντας), Λένα Παπαληγούρα (Όλγα), Πέγκυ Τρικαλιώτη (Μαρίκα Κοτοπούλη), Αναστάσης Ροϊλός (Δημήτρης Χορν), Θανάσης Τσαλταμπάσης (Μήτσος Μυράτ), Πέγκυ Σταθακοπούλου (Μιράντα Μυράτ), Λυδία Σγουράκη (Βαλεντίνη Ποταμιάνου), Γεράσιμος Σκαφίδας (Γιώργος Παπανδρέου του Γεωργίου), Θέμης Πάνου (Γκούβερης), Γιώργης Χριστοδούλου ( Αττίκ) Αργύρης Αγγέλου (λοχαγός), Ισιδώρα Δωροπούλου (Σοφία Μινέικο), Ελίνα Γιαννάκη (Χρυσούλα Κοτοπούλη), Χριστόδουλος Στυλιανού (Βύρωνας), Μιχάλης Συριόπουλος (Βενιζέλος), Εύα Σιμάτου (Κυβέλη Θεοχάρη), Δημήτρης Μαύρος (Αναστάσης, πατέρας της Κυβέλης), Νικόλας Μπράβος (Σπύρος, οδηγός της Κυβέλης), Γωγώ Κωβαίου (Αγάπη, οικονόμος της Κυβέλης) κ.ά.

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**